"Nu știu decât repet, că doamna Kovesi, domnul Uncheșelu și domnul Portocală sunt cei care mi-au făcut mie și familiei aceste dosare, judecătorii m-au achitat. Dar știu sigur că și Traian Băsescu și Klaus Iohannis s-au bucurat să folosească dosare politice în scopuri de genul ăsta. E un lucru foarte rău și sper să nu se mai întâmple acest lucru. (...)Acuma că Băsescu se spală pe mâini ca Pilat din Pont e clasic pentru el.(...) Băsescu minte ca de obicei, el n-a făcut o greșeală, el a vrut întotdeauna ca sistemul să lucreze pentru el și să le facă rău adversarilor lui politici și după aia asta e... s-a mai întors și împotriva lui sistemul. Băsescu după părerea mea s-a născut și va muri tot o lichea politică și nu are curaj acum să spună adevărul. Și văd că acum dă în Coldea care e luat de DNA dar o laudă pe Kovesi. Nu va suparăți, dar toate mandatele, toate semnăturile sunt ale lui Kovesi?!" a declarat Victor Ponta în exclusivitate la Realitatea Plus.
Ascensiunea lui Coldea. Cum a ajuns „Dumnezeul interceptărilor și al dosarelor comandate” la doar 34 de ani. Cine l-a propulsat
"Este important ca instituțiile justiției, și mă refer la parchet acum, să nu mai fie folosite în bătălia politică așa cum au fost folosite de Traian Băsescu și Klaus Iohannis (...) Eu nu sunt expert în servicii de informații. Nu știu care va fi impactul și nu cred că va fi o problemă pentru instituție. Nicio instituție nu stă într-un om, indiferent cum se numește acel om", a mai precizat fostul premier.